Molendinum de Fossa donavit Domnus Arbertus de Sombernone, cum uxore sua, et matre sua quæ vocatur Agnes, sancto Stephano, et ejus Canonicis, pro remedio animæ suæ, et parentium suorum. Hujus rei testes sunt, Galo Canonicus, Gosbertus vicecomes, Vuarnerius de Sombernone, Vuiriccus miles, Gauterius famulus. Hoc donum, quod Domnus Arbertus fecerat sancto Stephano, de Molendino, laudavit et concessit postea domnus Humbertus de Saverniaco, et Domnus Theodoricus frater suus, et Wirricus, et Aymo Cagnen, et Hugo Cantor.